
Grozījumi Ministru kabineta 2024. gada 26. novembra noteikumos Nr. 746 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.2. pasākuma "Pētniecības attīstība dabas resursu ilgtspējīgai izmantošanai vides un klimata mērķu kontekstā" īstenošanas noteikumi"
Izdoti saskaņā ar Eiropas Savienības fondu 2021.–2027.gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 26. novembra noteikumos Nr. 746 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.2. pasākuma "Pētniecības attīstība dabas resursu ilgtspējīgai izmantošanai vides un klimata mērķu kontekstā" īstenošanas noteikumi" (Latvijas Vēstnesis, 2024, 232. nr.) šādus grozījumus:
· 1. Izteikt 1.3. apakšpunktu šādā redakcijā:
· "1.3. pasākumam pieejamo finansējumu;".
· 2. Izteikt 10.2.1. apakšpunktu šādā redakcijā:
· "10.2.1. zinātnisko rakstu skaits, kuru izstrādei un publicēšanai ir sniegts atbalsts, – vismaz 56;".
· 3. Izteikt 10.2.2. apakšpunktu šādā redakcijā:
· "10.2.2. pētniecības pieteikumu sagatavošana un iesniegšana pētnieciskajos konkursos – vismaz četri pētniecības pieteikumi."
· 4. Izteikt 12.1. apakšpunktu šādā redakcijā:
· "12.1. šo noteikumu 10.2.1. apakšpunktā minētie zinātniskie raksti ir izstrādāti un publicēti vai pieņemti publicēšanai Web of Science vai SCOPUS, ERIH (A vai B) datubāzēs iekļautajos žurnālos vai konferenču rakstu krājumos un no tiem vismaz septiņi ir publicēti vai pieņemti publicēšanai šajās datubāzēs iekļautajos pirmās kvartiles (Q1) žurnālos;".
· 5. Izteikt 14. punktu šādā redakcijā:
· "14. Pasākuma īstenošanai pieejamais kopējais attiecināmais finansējums ir 5 981 103 euro, tai skaitā Taisnīgas pārkārtošanās fonda finansējums – 5 083 937 euro un valsts budžeta līdzfinansējums – 897 166 euro. Maksimālais Taisnīgas pārkārtošanās fonda finansējuma apmērs nepārsniedz 85 procentus no projekta kopējā attiecināmā finansējuma."
· 6. Svītrot 15. punktu.
· 7. Izteikt 24. punktu šādā redakcijā:
· "24. Projekta iesniedzējs izstrādā projekta ieviešanas darba plānu, tajā paredzot projekta rezultātu un rādītāju sasniegšanas, ieviešanas un izplatīšanas pasākumus, laika grafiku un atbildības sadalījumu starp sadarbības partneriem par šo noteikumu 30. punktā minēto atbalstāmo darbību ieviešanu, tai skaitā projektā paredzot papildus sasniedzamos rādītājus, ja projekta īstenošanai tiek piešķirts elastības finansējums."
· 8. Izteikt 29.5. apakšpunktu šādā redakcijā:
· "29.5. projekta īstenošanas laikā nodrošina interešu konflikta neesību."
· 9. Izteikt 44. punktu šādā redakcijā:
· "44. Šo noteikumu 34.1.3. apakšpunktā minētās izmaksas infrastruktūrai plāno ne vairāk kā 25 procentu apmērā, šo noteikumu 34.1.1. apakšpunktā minētās izmaksas projektā nodarbinātajam īstenošanas personālam plāno ne mazāk kā 20 procentu apmērā un šo noteikumu 34.1.4.1. apakšpunktā minētās izmaksas pētniecības ārpakalpojumiem plāno ne vairāk kā 10 procentu apmērā no šo noteikumu 14. punktā minētā pasākuma kopējā attiecināmā finansējuma."
· 10. Izteikt 48. punktu šādā redakcijā:
· "48. Īstenojot projekta iesnieguma starptautisko ekspertīzi, Latvijas Zinātnes padome nodrošina, ka, izvērtējot projekta iesniegumus, to vidusposma un gala rezultātus, tiek izstrādāta kārtība, kādā projekta iesniegumu izvērtēšanas procesā tiks nodrošināta konfidencialitātes un interešu konflikta prasību ievērošana, atbilstoši Eiropas Parlamenta un Padomes 2024. gada 23. septembra Regulas (ES, Euratom) Nr. 2024/2509  par finanšu noteikumiem, ko piemēro Savienības vispārējam budžetam 61. pantam, identificēti apstākļi, kuri izraisa vai var izraisīt interešu konfliktu, kas rada apdraudējumu vai kaitējumu projekta īstenošanai, noteikti veicamie pasākumi un izstrādāti darbības plāni interešu konflikta preventīvai novēršanai un gadījumiem, kad interešu konflikts ir atklāts, kā arī, īstenojot projektu, paraksta apliecinājumu par interešu konflikta neesību. Latvijas Zinātnes padome pārliecinās, ka ārvalstu ekspertu atlasē iesaistītie Latvijas Zinātnes padomes darbinieki un ārvalstu eksperts ir iepazinies ar attiecīgo kārtību un parakstījis apliecinājumu par interešu konflikta neesību."
· 11. Izteikt 57. punktu šādā redakcijā:
· "57. Finansējuma saņēmējs savā tīmekļvietnē aktualizē informāciju par projekta īstenošanas gaitu, tiklīdz tā ir pieejama."

	Ministru prezidents
	(paraksts*)
	V. Uzvārds

	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

